चाइल्ड सायकोलॉजिस्ट व एक्सपर्ट्स की राय में शुरुआत के वर्षों में शारीरिक, मानसिक व भावनात्मक विकास की प्रक्रिया तीव्र होती है. बच्चा जो कुछ भी इन वर्षों में देखता, सुनता या समझता है, उसका प्रभाव आजीवन बना रहता है. वैसे भी व्यक्ति के निजी स्वभाव में कुछ जन्मजात प्रवृत्तियां शामिल होती हैं और कुछ वातावरण का प्रभाव होता है. बच्चों को समझने के लिए इन दोनों पर ध्यान देना ज़रूरी है, अन्यथा हम अपने ही बच्चों को अनजाने में हानि पहुंचा सकते हैं, जिसका नकारात्मक प्रभाव उनके भविष्य को ग़लत मोड़ दे सकता है.